भिरालो जमीन, पहाड र खोल्साखोल्सीको भूबनौट भएको चुरिया क्षेत्र ढुङ्गा,गिट्टी,वालुवा,कंकड तथा खुकुलो र खस्रो माटोबाट बनेकोले यसको धरातल अत्यन्त कमजोर रहेको छ । वनजङ्गलका लागि अनुकूल भौगौलिक बनाबट रहेकोले यस क्षेत्रमा देशकै कूल ७६ प्रतिशत वनक्षेत्र रहेको छ । देशको २२ प्रतिशत बनस्पतीहरु पाइने यस ठाउँमा विभिन्न प्रकारका तथा दूर्लभ वन्यजन्तुसमेतको प्राकृतिक बासस्थान समेत रहेको छ ।
